**POČETAK ŠKOLE**

Ponedjeljak, zna se,

škole je početak.

Cipele na noge

i ruksak na leđa

pa pohrli žurno

pred školska vrata,

ne znaš da li strah

il' te sreća hvata.

Učiti opet treba

skoro od početka

jer od prošle godine

ne pamtim ni retka.

Sve sam zaboravio

ljetujuć' uz more

nisam se ni sjetio

ove školske more.

Pa sad drhte noge

i muka me hvata

čim u razred uđem

i zatvorim vrata.

Nema više šale,

dosta je ljenčarenja,

opominjem đake

velike i male

počela je nova

ŠKOLSKA GODINA.

**PRVAŠIĆI, KAPA DOLJE!**

U školu su pošli sada
svi prvaši našeg grada:

Rudi rujan sav od znanja.
Svuda niču mudra zdanja.

Prvašići, kapa dolje!
Učite sa puno volje!

                                      Natali Šarić

**UČITELJ**

Ide u razred učitelj stari.
Korak mu svečan, uspravan hod.
Smiješak na licu gnijezdi se i zari,
djeca su zvijezde, a škola – svod.

Čekaju đaci svoga učitelja,
umjesto dnevnika – osmijeh im donosi,
rukom iskrenog, starog prijatelja
svakoga takne po ramenu, kosi.

Otkud u toj ruci toliko dobrote
i toliko snage u tom krhkom tijelu!?
Za sve učitelje – hvala ti, živote,
hvala za riječ, i blagu i smjelu.

Svaki dan novi – nova briga,
a ipak u svemu toliko ljepote,
na stolu kruh, jabuka i knjiga...
Za sve učitelje – hvala ti, živote!

**Ismet Bekrić**